הקטור בבנקו

הקטור אדוארדו בבנקו (בפורטוגזית: Héctor Eduardo Babenco) (7 בפברואר 1946 – 13 ביולי 2016) היה במאי קולנוע, תסריטאי, מפיק ושחקן ארגנטינאי-ברזילאי-יהודי, שעבד במספר מדינות, ובהן ברזיל, ארגנטינה וארצות הברית. הוא היה אחד מיוצרי הסרטים הברזילאים הראשונים שזכו להוקרה בין-לאומית, דרך סרטיו שעסקו לעיתים קרובות בשולי החברה. יצירותיו הידועות ביותר כוללות את "פישוטה" (1980), "נשיקת אשת העכביש" (1985), "עשבי פרא" (1987), "משחק בשדות האלוהים" (1991) "קראנדירו" (2003). סרטיו של בבנקו הביאו לו תהילה. הוא היה מועמד שלוש פעמים לפרס דקל הזהב של פסטיבל הקולנוע בקאן, והיה מועמד לפרס אוסקר לבמאי הטוב ביותר עבור "נשיקת אשת העכביש". הוא זכה פעמיים בפרס הגדול של הקולנוע הברזילאי – Grande Prêmio do Cinema Brasileiro, ופעם אחת בפרס נוסף של הקולנוע הברזילאי – Cinema de Prêmio ACIE. בבנקו נולד בעיר בואנוס איירס, ארגנטינה וגדל בעיר מאר דל פלאטה. אמו, ינקה הברברג, הייתה מהגרת יהודייה מפולין ואביו, ג'יימה בבנקו, היה גאוצ'ו ארגנטינאי בן למהגרים יהודים מאוקראינה. בבנקו התגורר באירופה בין השנים 1964 עד 1968. בשנת 1969 החליט להתשקע בסאו פאולו, ברזיל. סרטו העלילתי הראשון של בבנקו כבמאי היה "מלך הלילה" (O Rei da Noite) ‏(1975) בכיכובם של פאולו ז'וסה ומריליה פורה. בבנקו זכה להצלחה בין-לאומית עם הסרט "פישוטה – חוק החלשים ביותר" (Pixote: a Lei do Mais Fraco) ‏(1981). שעוסק בילדיה הנטושים של ברזיל. בהתייחסו אל הסרט, אמר חוקר ומבקר הקולנוע הדוקומנטרי א. רובי ריץ' כי בעוד שהוא נוגע ל"זוג נערים היוצרים ביניהם איחוד מיני סימביוטי", אי אפשר לראות בו דוגמה "לתיאור תשוקה הומוסקסואלית, בהתחשב בטיפול המסעיר והמשפיל שהוא מעניק ליחסים אלו – מין כתחליף למגורים וכענישה ". הסרט בולט במשחקו המרשים של השחקן הצעיר פרננדו ראמוס דה סילבה, אז בן 10, שהתגלה בפרוורי סאו פאולו. הסרט זכה לפרסים רבים. בגין הסרט "נשיקת אשת העכביש" (1985), היה בבנקו מועמד לפרס אוסקר לבמאי הטוב ביותר, הלטינו-אמריקאי הראשון שהיה מועמד בקטגוריה זו. הוא ביים כמה מהשחקנים האמריקאים המכובדים ביותר בתקופתו, ובהם וויליאם הרט, ג'ון לית'גו, ראול ג'וליה, ג'ק ניקולסון, מריל סטריפ, טום ברנג'ר, דריל האנה, איידן קווין וקתי בייטס. בשנת 2012 השתתף בבנקו בחבר השופטים בפסטיבל הסרטים הבין-לאומי ה-34 במוסקבה. סרטו האחרון היה "החבר ההינדי שלי" (2016), בו מככב וילם דפו. הסרט מגולל את סיפורו של במאי קולנוע המתקרב למותו. בשנת 2010 נישא בבנקו לשחקנית הברזילאית ברברה פז. הוא היה נשוי בעבר לשושה לופז ולרקל ארנאוד. הוא הותיר אחריו שתי בנות, ינקה בבנקו ומיירה ארנאוד בבנקו, מנישואיו הקודמים. בשנת 1994 חלה בבנקו ונאלץ לעבור השתלת מח עצם לטיפול בסרטן הלימפה. ב־12 ביולי 2016 אושפז בבנקו בבית החולים הסורי-לבנוני בסאו פאולו, לטיפול בסינוסיטיס. למחרת בלילה הוא סבל מדום לב ונפטר זמן קצר לאחר מכן. 1975 – O Rei da Noite – "מלך הלילה". תסריטאי (יחד עם לוסיאנו סרה), במאי ומפיק. הופק בברזיל 1977 – Lúcio Flávio: O Passageiro da Agonia; תסריטאי (יחד עם חורחה דוראן וז'וזה לוזיירו), במאי ומפיק. הופק בברזיל 1980 – "פישוטה". תסריטאי (יחד עם חורחה דוראן) במאי ומפיק. הופק בברזיל 1985 – "נשיקת אשת העכביש". במאי: הקטור בבנקו. קופרודוקציה אמריקאית–ברזילאית. 1987 – "עשבי פרא" – במאי: הקטור בבנקו. הופק בארצות הברית 1991 – At Play in the Fields of the Lord – "משחק בשדות האלוהים" תסריטאי (יחד עם ז'אן-קלוד קרייר ווינסנט פאטריק), ובמאי. קופרודוקציה אמריקאית–ברזילאית. 1998 – Foolish Heart (בספרדית: Corazón iluminado). קופרודוקציה ברזילאית, ארגנטינאית וספרדית. תסריטאי (יחד עם ריקרדו פיגלייה), במאי ומפיק 2003 – "קראנדירו" – קופרודוקציה ברזילאית, ארגנטינאית ואיטלקית. תסריטאי (יחד עם פרננדו בונאסי וויקטור נאבאס) במאי ומפיק. 2007 – El Pasado – קופרודוקציה ברזילאית–ארגנטינאית. תסריטאי (יחד עם מרתה גואז), במאי ומפיק. 2014 – Words with Gods – קופרודוקציה מקסיקנית–אמריקאית. במאי ותסריטאי. 2015 – Meu Amigo Hindu – במאי, מפיק ותסריטאי. הופק בברזיל. 1973 – O Fabuloso Fittipaldi – "פיטיפלדי הנהדר". הקטור בבנקו: במאי (בשיתוף עם רוברטו פאריאס), תסריטאי ומפיק. הופק בברזיל. 1984 – A Terra é Redonda Como uma Laranja – "כדור הארץ עגול כמו תפוז". הקטור בבנקו: במאי. קופרודוקציה ברזילאית - ארגנטינאית 2005 - "קראנדירו" – (בפורטוגזית: Carandiru) הקטור בבנקו: במאי, תסריטאי, מפיק 1999 – הסרט: The Venice Project – "פרויקט ונציה". הקטור בבנקו בתפקיד דנילו דנוסי. הסרט הופק בארצות הברית על ידי הבמאי רוברט דורנהלם 2000 – הסרט: "לפני שהלילה יורד" – בתפקיד וירגיליו פיניירה. הסרט הופק בארצות הברית על ידי הבמאי ג'וליאן שנאבל. 2007 – הסרט: El Pasado – בתפקיד מקרין סרטים. הסרט הוא קופרודוקציה ברזילאית–ארגנטינאית, ובבנקו הוא גם במאי הסרט מדיה וקבצים בנושא הקטור בבנקו בוויקישיתוף אתר האינטרנט הרשמי של הקטור בבנקו Héctor Babenco on IMDb Héctor Babenco at Cinenacional.com (in Spanish) (archive) הקטור בבנקו, באתר אנציקלופדיה בריטניקה (באנגלית) הקטור בבנקו, באתר "Find a Grave" (באנגלית) הקטור בבנקו, במסד הנתונים הקולנועיים IMDb (באנגלית) הקטור בבנקו, באתר AllMovie (באנגלית) הקטור בבנקו, באתר Rotten Tomatoes (באנגלית) הקטור בבנקו, במסד הנתונים הקולנועיים KinoPoisk (ברוסית) Globo: "Hector Babenco morre aos 70 anos" July 14, 2016 Bergan, Ronald (2016-07-18). "Héctor Babenco obituary". The Guardian (באנגלית בריטית). ISSN 0261-3077. נבדק ב-2020-02-13. Alex Bellos talks to Hector Babenco Hector Babenco's Carandiru The Lavender Screen: The Gay and Lesbian Films Rich, E. Ruby (2013). "New Queer Cinema: The Director's Cut". Durham, N.C & London: Duke University Press. p. 151. Darmaros, Marina (2012-06-25). "Moscow International Film Festival has a Latin focus". Russia Beyond The Headlines (באנגלית אמריקאית). נבדק ב-2017-02-28. ""Kiss of the Spider Woman" director Hector Babenco dead at 70". CBS News. נבדק ב-14 ביולי 2016. {{cite web}}: (עזרה) איתמר זהר, ההומו הראשון שראיתי, באתר הארץ, 19 ביולי 2016